pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดการประชุม “PEACON & INNOVATION 2018”
วันอังคารที่ 25 กันยายน 2561
รมว.ดิจิทัลฯ เป็นประธานเปิดการประชุม “PEACON & INNOVATION 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมวิชาการนวัตกรรม ประจําปี 2561 (PEACON & INNOVATION 2018) พร้อมปาฐกถาพิเศษเรื่อง “Digital Transformation for Thailand 4.0 พลิกโฉมประเทศไทยสู่ยุคดิจิทัล” เมื่อวันที่ 24 กันยายน 2561 ณ ศูนย์ประชุมวายุภักษ์ โรงแรมเซ็นทราศูนย์ราชการและคอนเวนชั่นเซ็นเตอร์ ถนนแจ้งวัฒนะ กรุงเทพฯ โดยการไฟฟ้าส่วนภูมิภาค (กฟภ.) จัดขึ้น เพื่อรองรับนโยบายของรัฐบาลที่จะขับเคลื่อนประเทศไทยสู่ยุค “Thailand 4.0” ด้วยการยกระดับประเทศให้เป็นดิจิทัลไทยแลนด์ รวมทั้งแสดงความมุ่งมั่นในการพัฒนาองค์กรก้าวเข้าสู่ยุค “PEA 4.0” ที่มุ่งเน้นการ “พัฒนาคนด้วยนวัตกรรม พัฒนางานด้วยเทคโนโลยี” ส่งเสริมการสร้างนวัตกรรมและนําเทคโนโลยีดิจิทัล นอกจากนี้ยังเป็นเวทีสําคัญที่ให้นิสิต นักศึกษา อาจารย์ นักวิจัย และนักวิชาการจากหน่วยงานต่างๆ รวมทั้งพนักงาน กฟภ. ที่มีความรู้ความสามารถ ได้มีโอกาสนําเสนอบทความทางวิชาการ ผลงานวิจัย รวมทั้งยังเป็นเวทีแลกเปลี่ยนความรู้ สร้างการมีส่วนร่วมในการพัฒนานวัตกรรม เพื่อนํามาประยุกต์ใช้กับการพัฒนาระบบไฟฟ้าของประเทศ
*************************
รัฐบาลไทย-ข่าวทำเนียบรัฐบาล-รอง นรม. พล.ร.อ.ณรงค์ฯ เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 4/2560
วันพฤหัสบดีที่ 10 สิงหาคม 2560
รอง นรม. พล.ร.อ.ณรงค์ฯ เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 4/2560
รอง นรม. พล.ร.อ.ณรงค์ฯ เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 4/2560
วันนี้ (10 สิงหาคม 2560) เวลา 13.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาลพลเรือเอกณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 4/2560
ที่ประชุมได้รับทราบรายงานความก้าวหน้าการดําเนินงานของคณะอนุกรรมการภายใต้ กผส. ได้แก่ คณะอนุกรรมการขับเคลื่อนติดตามยุทธศาสตร์ตามแผนผู้สูงอายุแห่งชาติ ฉบับที่ 2 (พ.ศ. 2545-2564) คณะอนุกรรมการพิจารณาปรับปรุงและแก้ไขกฎหมายที่เกี่ยวข้องด้านผู้สูงอายุ คณะอนุกรรมกรรมการบูรณาเพื่อพัฒนาคุณภาพชีวิตผู้สูงอายุ คณะอนุกรรมการบูรณาการจัดทํามาตรฐานการดูแลผู้สูงอายุ และคณะอนุกรรมการด้านการประชาสัมพันธ์ จากนั้นที่ประชุมรับทราบการขยายระยะเวลาเปิดรับลงทะเบียนเบี้ยยังชีพผู้สูงอายุและยื่นคําขอรับเงินเบี้ยยังชีพผู้สูงอายุจากเดือนพฤศจิกายนของทุกปี เป็นเดือนมกราคม - พฤศจิกายนของทุกปี พร้อมกันนี้ที่ประชุมได้รับทราบร่างพระราชบัญญัติผู้สูงอายุ (ฉบับ..) พ.ศ. .... ตลอดจนรับทราบรายงานผลการดําเนินงานของกองทุนผู้สูงอายุตามลําดับ
นอกจากนี้ ที่ประชุมได้พิจารณาและมีมติเห็นชอบในการเสนอประเทศไทยเป็นเจ้าภาพในการจัดประชุมผู้สูงอายุระดับโลก ครั้งที่ 3 ซึ่งจะจัดขึ้นในปี พ.ศ. 2565 โดยจะเสนอเรื่องต่อคณะรัฐมนตรีในการเสนอให้ประเทศไทยพื่อพิจารณาให้ความเห็นชอบ โดยได้มอบหมายให้หน่วยงานที่เกี่ยวข้องไปดําเนินการต่อไป เนื่องด้วยประเทศไทยมีความพร้อมในหลาย ๆ ด้าน เช่น การจัดสวัสดิการการผู้สูงอายุที่ดีมีหลายรูปแบบ ทั้งในเรื่อง เบี้ยยังชีพผู้สูงอายุ มีระบบบําเหน็จบํานาญ เงินสวัสดิการเพื่อบริการสาธารณสุขจากกองทุนหลักประกันสุขภาพแห่งชาติ การพัฒนาระบบการดูแลผู้สูงอายุระยะยาวที่ดีโดยการมีส่วนร่วมจากชุมชน คนในครอบครัวและอาสาสมัคร นอกจากนี้ การดําเนินงานด้านผู้สูงอายุในประเทศไทย รัฐบาลได้ให้ความสําคัญ โดยมีนโยบายที่ชัดเจนในการกําหนดมาตรการเพื่อรองรับสังคมผู้สูงอายุ แผนผู้สูงอายุแห่งชาติ ซึ่งเป็นแผนระยะยาว 20 ปี ซึ่งเป็นแนวทางในการดําเนินงานอย่างต่อเนื่องและเป็นรูปธรรม
พร้อมกันนี้ ที่ประชุมได้พิจารณาและมีมติเห็นชอบการปรับปรุงระเบียบที่เกี่ยวข้องการจ่ายเบี้ยยังชีพผู้สูงอายุ ในเรื่องเกี่ยวกับการปรับปรุงกฎหมายหรือระเบียบที่เกี่ยวข้อง ตามโครงการบูรณาการฐานข้อมูลสวัสดิการสังคม สําหรับการจ่ายเงินเบี้ยยังชีพผู้สูงอายุและการจ่ายเงินเบี้ยผู้พิการ ทั้งนี้ ในการดําเนินการจะพิจารณาทบทวนการปรับปรุงระเบียบที่เกี่ยวข้องสําหรับการจ่ายเบี้ยยังชีพผู้สูงอายุ ซึ่งทางกรมบัญชีกลางสามารถจ่ายเงินเบี้ยยังชีพผู้สูงอายุได้ตามนโยบายของรัฐบาล
ทั้งนี้ ที่ประชุมได้พิจารณาและมีมติเห็นชอบในเรื่องมาตรฐานการดูแลผู้สูงอายุ เพื่อจัดทํามาตรฐานการดูแลผู้สูงอายุในเรื่องหลักสูตรการดูแล หลักสูตรผู้ดูแล และมาตรฐานสถานผู้ดูแล ตาม (ร่าง) มาตรฐานหลักสูตรการดูแลผู้สูงอายุในระดับเบื้องต้น ดังนี้ (1) มาตรฐานหลักสูตรการดูแลผู้สูงอายุเบื้องต้น 18 ชั่วโมง (2) มาตรฐานดูแลผู้สูงอายุเบื้องต้น โดยมีคุณสมบัติ คือ เป็นสมาชิกในครอบครัว อาสาสมัครหรือผู้สนใจ และมีอายุไม่ต่ํากว่า 15 ปี หรือผู้มีความจําเป็นโดยไม่จํากัดความรู้ และ (3) มาตรฐานสถานดูแลผู้สูงอายุ ในระดับที่ 1 ภาครัฐ คือผู้สูงอายุไม่เกิน 10 คน ในระดับตําบลหรือชุมชน
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ได้เวลาเปลี่ยนมาใช้ชิปการ์ด หลังจากวันที่ 15 ม.ค. 63 บัตรแบบแถบแม่เหล็ก จะถอน โอน และชำระไม่ได้
วันจันทร์ที่ 30 กันยายน 2562
ได้เวลาเปลี่ยนมาใช้ชิปการ์ด หลังจากวันที่ 15 ม.ค. 63 บัตรแบบแถบแม่เหล็ก จะถอน โอน และชําระไม่ได้
..
#ไทยคู่ฟ้า เพื่อความปลอดภัยในการฝาก ถอน โอน และชําระเงินยิ่งขึ้น วันนี้ ผู้ที่ถือบัตรเดบิต หรือบัตร ATM ที่เป็นแถบแม่เหล็กสามารถเปลี่ยนเป็นแบบชิปการ์ดได้แล้วนะครับ โดยแบบแถบแม่เหล็กจะสามารถใช้ได้จนถึงวันที่ 15 ม.ค. 63 เท่านั้น
เพียงแค่แสดงบัตรประจําตัวประชาชน บัตรเดบิต หรือบัตร ATM ใบเดิม พร้อมสมุดบัญชีเงินฝาก ก็สามารถเปลี่ยนเป็นบัตรแบบใหม่ได้ฟรี! ทุกธนาคาร ทุกสาขาทั่วประเทศ สอบถามข้อมูลเพิ่มเติมได้ที่ ศูนย์คุ้มครองผู้ใช้บริการทางการเงิน โทร. 1213 ครับ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 30 พฤษภาคม 2563 [กระทรวงสาธารณสุข]
วันเสาร์ที่ 30 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 30 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 30 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่30 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 16 ราย ทําให้ยอด ผู้ป่วยกลับบ้านสะสม 2,961 ราย หรือคิดเป็นร้อยละ 96.23 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาลเพียง 59 ราย หรือร้อยละ 1.92 ของผู้ป่วยทั้งหมด มีผู้ติดเชื้อรายใหม่เพิ่ม 1 ราย เป็นคนไทยที่เดินทางกลับจากประเทศซาอุดิอาระเบียและได้เข้ารับการเฝ้าระวังกักตัวในสถานที่รัฐจัดให้ ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,077 ราย
การรายงานผู้ติดเชื้อในรอบ 2 สัปดาห์ที่ผ่านมา พบผู้ติดเชื้อรายใหม่ทั้งหมด 52 ราย ส่วนใหญ่เป็นคนไทยที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (State Quarantine) จํานวน 43 ราย คิดเป็นร้อยละ 82.69 อย่างไรก็ตาม ยังมีคนไทยตกค้างอยู่ในต่างประเทศ เช่น นักศึกษา คนทํางาน นักท่องเที่ยว เป็นต้น รัฐบาลจึงได้มีนโยบายรับคนไทยกลับทุกคน และนําเข้า State Quarantine ที่รองรับไว้ เพื่อป้องกันการนําเชื้อแพร่สู่คนในประเทศ ซึ่งการนําคนไทยกลับเข้าประเทศ ได้คํานึงถึงความพร้อมในการรองรับเพื่อไม่ให้เกิดความแออัด และเกินกําลังในการดูแลของทีมบุคลากรทางการแพทย์ จํากัดจํานวนผู้ที่เดินทางเข้าประเทศ ซึ่งทุกคนที่เดินทางเข้ามาจะต้องกักตัวเป็นเวลา 14 วัน และตรวจหาเชื้อจํานวน 2 ครั้ง หากพบผู้ติดเชื้อจะนําเข้าสู่ระบบการรักษา ขอให้ประชาชนมั่นใจในมาตรการการดูแลผู้ที่เดินทางกลับจากต่างประเทศว่ากระทรวงสาธารณสุขสามารถดูแล ควบคุม ป้องกันโรคได้ตามมาตรฐาน
รัฐบาลได้ผ่อนปรนมาตรการระยะ 3 ที่จะเริ่มในวันที่ 1 มิถุนายน 2563 อนุญาตให้มีการเปิดกิจการและกิจกรรมเพิ่มขึ้น อาทิ สนามกีฬา ฟิตเนส สปา นวดแผนไทย คลินิกเสริมความงาม ศูนย์แสดงสินค้า ศูนย์ประชุม โรงภาพยนตร์ เป็นต้น อาจทําให้เกิดความเสี่ยงในการแพร่ และสัมผัสเชื้อได้ ดังนั้นความร่วมมือของพี่น้องประชาชนยังเป็นสิ่งจําเป็น ขอเน้นย้ําให้ดูแลสุขภาพของตนเองอย่างเคร่งครัด และทําให้เป็นนิสัย ทั้งการสวมหน้ากาก ล้างมือให้สะอาด และการเว้นระยะห่างระหว่างผู้อื่น ไม่นํามือมาสัมผัสใบหน้า ตา จมูก ปาก และปฏิบัติตามมาตรการข้อกําหนดของสถานที่ที่ใช้บริการเพื่อความปลอดภัย
****************************************
30 พฤษภาคม 2563
รัฐบาลไทย-ข่าวทำเนียบรัฐบาล-พลเอก สุรศักดิ์ กาญจนรัตน์ รมว.ทส. เป็นประธานเปิดงานวันรณรงค์ให้ปลอดควันพิษจากไฟป่า ประจำปี 2561 "ไทยนิยม สู้ไฟ ปลอดควันไฟ ยั่งยืน"
วันอังคารที่ 27 กุมภาพันธ์ 2561
พลเอก สุรศักดิ์ กาญจนรัตน์ รมว.ทส. เป็นประธานเปิดงานวันรณรงค์ให้ปลอดควันพิษจากไฟป่า ประจําปี 2561 "ไทยนิยม สู้ไฟ ปลอดควันไฟ ยั่งยืน"
พลเอก สุรศักดิ์ กาญจนรัตน์ รมว.ทส. เป็นประธานเปิดงานวันรณรงค์ให้ปลอดควันพิษจากไฟป่า ประจําปี 2561 "ไทยนิยม สู้ไฟ ปลอดควันไฟ ยั่งยืน"
พลเอก สุรศักดิ์ กาญจนรัตน์ รมว.ทส. เป็นประธานเปิดงานวันรณรงค์ให้ปลอดควันพิษจากไฟป่า ประจําปี 2561 "ไทยนิยม สู้ไฟ ปลอดควันไฟ ยั่งยืน" และมอบกองทุน เครื่องมือดับไฟป่าให้แก่หมู่บ้านเครือข่ายในการป้องกันไฟป่าโดยมีหน่วยงาน ทส. และหน่วยงานที่เกี่ยวข้องได้ร่วมจัดนิทรรศการ และเดินรณรงค์ประชาสัมพันธ์ให้ปลอดควันพิษจากไฟป่า ซึ่งมีผู้มาร่วมงานประมาณ 3,000 คน ณ.บริเวณลานอเนกประสงค์ ข้างห้องแมคโคร สาขาแม่สอด อ.แม่สอด จ.ตาก
จากนั้นได้ไปตรวจเยี่ยมให้กําลังใจเครือข่ายป้องกันไฟป่าบ้านห้วยหินฝน เพื่อดูการสาธิตการทําปุ๋ยหมักจากใบไหม้ในป่า เพื่อลดปริมาณเชื้อเพลิง และป้องกันไฟป่า ได้อย่างยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีพอใจผลการดำเนินของรัฐบาล เตรียมชี้แจงให้ประชาชนและสังคมรับทราบ
วันอังคารที่ 18 ธันวาคม 2561
นายกรัฐมนตรีพอใจผลการดําเนินของรัฐบาล เตรียมชี้แจงให้ประชาชนและสังคมรับทราบ
นายกรัฐมนตรีพอใจผลการดําเนินของรัฐบาล เตรียมชี้แจงให้ประชาชนและสังคมรับทราบ
วันนี้ (18 ธันวาคม 2561) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีว่า รู้สึกพอใจผลการดําเนินงานของรัฐบาลในช่วงที่ผ่านมา เพราะเป็นคนกําหนดนโยบายลงไป ซึ่งการกําหนดนโยบายลงไปต้องดูการแปลงนโยบายลงไปสู่ผู้ปฏิบัติด้วย ทั้งนี้ เมื่อถึงเวลาที่เหมาะสม จะสรุปให้ประชาชนและสังคมทราบถึงผลการดําเนินงานที่ผ่านมาอย่างชัดเจนให้เร็วที่สุด พร้อมกล่าวย้ําถึงการให้ข้อมูลของหน่วยงานราชการว่า จําเป็นต้องให้ข้อมูลที่เป็นประโยชน์ตรงต่อกลุ่มเป้าหมายอย่างชัดเจน ว่าทําอะไรเพื่อใคร เพราะถือเป็นหลักของการประชาสัมพันธ์ พร้อมกับขอความร่วมมือสื่อมวลชนช่วยกันทําให้บ้านเมืองสงบเรียบร้อย เพื่อเดินหน้าไปสู่การเลือกตั้ง และพิธีบรมราชาภิเษกในห้วงเวลาต่อไป
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คสป.จับมือภาคส่วนที่เกี่ยวข้องเตรียมจัดงานโครงการ “ประชาสังคมเข้มแข็ง สู่ประชาธิปไตยที่สมบูรณ์”
วันจันทร์ที่ 31 ตุลาคม 2559
คสป.จับมือภาคส่วนที่เกี่ยวข้องเตรียมจัดงานโครงการ “ประชาสังคมเข้มแข็ง สู่ประชาธิปไตยที่สมบูรณ์”
คสป.จับมือภาคส่วนที่เกี่ยวข้องเตรียมจัดงานโครงการ “ประชาสังคมเข้มแข็ง สู่ประชาธิปไตยที่สมบูรณ์”
วันนี้ (22 กันยายน 2559) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการส่งเสริมและพัฒนาองค์กรภาคประชาสังคม (คสป.) ครั้งที่ 3/2559 ร่วมกับหน่วยงานที่เกี่ยวข้อง สรุปสาระสําคัญ ดังนี้
ที่ประชุมรับทราบการเตรียมการจัดงานตามโครงการ “ประชาสังคมเข้มแข็ง สู่ประชาธิปไตยที่สมบูรณ์” ซึ่งกรมพัฒนาสังคมและสวัสดิการดําเนินการร่วมกับเครือข่ายขับเคลื่อนการส่งเสริมภาคประชาสังคม และสํานักงานกองทุนสนับสนุนการสร้างเสริมสุขภาพ (สสส.) ตลอดจนหน่วยงานที่เกี่ยวข้อง โดยมีกําหนดการจะจัดขึ้นในวันจันทร์ที่ 3 ตุลาคม 2559 ณ ตึกสันติไมตรี ทําเนียบรัฐบาล พร้อมเชิญนายกรัฐมนตรี เป็นประธานในพิธี ทั้งนี้ภายในงานจะมีการจัดแสดงนิทรรศการเกี่ยวกับผลการดําเนินงานของ คสป. และผลการดําเนินงานเชิงนวัตกรรมด้านการพัฒนาสังคมขององค์กรภาคประชาสังคม ภายใต้แนวคิด “ภาคประชาสังคมกับการสร้างสรรค์นวัตกรรมเพื่อการพัฒนาประเทศ” ซึ่งแต่ละนิทรรศการมีองค์ประกอบ คือ นิทรรศการหลัก และนิทรรศการมีชีวิต ดังนี้ ชุดที่1 : สรุปผลการดําเนินงาน คสป. ประจําปี 2559 ชุดที่ 2 : บทบาทภาคประชาสังคม ต่อการพัฒนาประเทศ ประกอบด้วย 1) ด้านการศึกษา : เครือข่ายรักการอ่าน 2) ด้านสุขภาพ : เครือข่ายองค์กรงดเหล้า 3) ด้านการคุ้มครองผู้บริโภค : เครือข่ายเพื่อผู้บริโภค 4) สิ่งแวดล้อม : เครือข่ายเมาไม่ขับ 5) ด้านแรงงาน : การจ้างงานคนพิการในรูปแบบใหม่ 6) ด้านสวัสดิการสังคม : เครือข่ายท้องไม่พร้อม และ7) ด้านเกษตร : เครือข่ายเกษตรกรรมทางเลือก เป็นต้น
รวมทั้ง ที่ประชุมได้รับทราบสรุปผลการดําเนินงานคณะอนุกรรมการด้านการจัดทําฐานข้อมูลและส่งเสริมความเข้มแข็งองค์กรและเครือข่ายภาคประชาสังคม ซึ่งคณะอนุกรรมการด้านการจัดทําฐานข้อมูลฯ ได้มีการประชุมครั้งที่ 2/2559 เมื่อวันจันทร์ที่ 12 กันยายน 2559 ณ ห้องประชุม ชั้น 2 อาคารดรุณวิถี สถานสงเคราะห์เด็กหญิงบ้านราชวิถี โดยมีมติที่ประชุมที่สําคัญ คือการกําหนดนิยามศัพท์ภาษาอังกฤษที่เกี่ยวข้องกับการนิยามขอบเขตของ “องค์กรภาคประชาสังคม” ตามที่ คสป. เห็นชอบแล้วในการประชุมครั้งที่ 2/2559 เมื่อวันพฤหัสบดีที่ 21 กรกฎาคม 2559 ดังนี้
องค์กรภาคประชาสังคม : Civil Society Organizations (CSOs)
องค์กรพัฒนาเอกชน : Non-Governmental Organizations (NGOs)
องค์กรภาคประชาชน : People Organizations (POs)
พลังพลเมือง : Active Citizen
พร้อมทั้งมอบหมายให้คณะทํางานด้านการวางฐานข้อมูลองค์กรภาคประชาสังคม จัดทําโครงการและแผนปฏิบัติการเพื่อขอรับการสนับสนุนงบประมาณจากมูลนิธิอาสาสมัครเพื่อสังคม (มอส.) ภายใต้ “โครงการสานพลัง นโยบายส่งเสริมความเข้มแข็งขององค์กรภาคประชาสังคม เพื่อร่วมขับเคลื่อนสังคมสุขภาวะ” โดยกําหนดแผนปฏิบัติการเพื่อการดําเนินงานในปีงบประมาณ 2560 กลุ่มเป้าหมาย จํานวน 1,000 เครือข่าย พื้นที่ 76 จังหวัดและกรุงเทพมหานคร
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วธ.ร่วมกับชาวพิจิตร จัดยิ่งใหญ่สืบสานประเพณีแข่งขันเรือยาว 112 ปี หวังอนุรักษ์ประเพณีเก่าแก่ให้เป็นที่รู้จักระดับนานาชาติ ส่งเสริมการท่องเที่ยว สร้างรายได้ให้ชุมชน
วันเสาร์ที่ 7 กันยายน 2562
วธ.ร่วมกับชาวพิจิตร จัดยิ่งใหญ่สืบสานประเพณีแข่งขันเรือยาว 112 ปี หวังอนุรักษ์ประเพณีเก่าแก่ให้เป็นที่รู้จักระดับนานาชาติ ส่งเสริมการท่องเที่ยว สร้างรายได้ให้ชุมชน
วธ.ร่วมกับชาวพิจิตร จัดยิ่งใหญ่สืบสานประเพณีแข่งขันเรือยาว 112 ปี หวังอนุรักษ์ประเพณีเก่าแก่ให้เป็นที่รู้จักระดับนานาชาติ ส่งเสริมการท่องเที่ยว สร้างรายได้ให้ชุมชน
วธ.ร่วมกับชาวพิจิตร จัดยิ่งใหญ่สืบสานประเพณีแข่งขันเรือยาว 112 ปี หวังอนุรักษ์ประเพณีเก่าแก่ให้เป็นที่รู้จักระดับนานาชาติ ส่งเสริมการท่องเที่ยว สร้างรายได้ให้ชุมชน
เมื่อวันที่ 7 กันยายน 2562 เวลา 09.00 น. นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีเปิดงานประเพณีแข่งขันเรือยาวจังหวัดพิจิตรชิงถ้วยพระราชทานพระบาทสมเด็จพระเจ้าอยู่หัว ประจําปี 2562โดยมีพระราชสิทธิเวที เจ้าคณะจังหวัดพิจิตร นายวรพันธุ์ สุวัณณุสส์ ผู้ว่าราชการจังหวัดพิจิตร หัวหน้าส่วนราชการ วัฒนธรรมจังหวัดพิจิตร ประชาชน นักท่องเที่ยวเข้าร่วมพิธีเป็นจํานวนมาก
ปลัดกระทรวงวัฒนธรรม กล่าวว่า การแข่งขันเรือยาวเป็นงานประเพณี ที่สําคัญยิ่งของชาวจังหวัดพิจิตร ที่ได้ร่วมกันอนุรักษ์ และสืบทอดต่อเนื่องกันมานานกว่าร้อยปี จนอาจกล่าวได้ว่า สนามแข่งขันเรือยาวจังหวัดพิจิตร ณ วัดท่าหลวง พระอารามหลวงแห่งนี้ มีความยิ่งใหญ่ มีชื่อเสียงเป็นที่รู้จักและยอมรับอย่างแพร่หลายไปทั่วประเทศ เป็นการส่งเสริมศิลปวัฒนธรรม การท่องเที่ยวและพัฒนาเศรษฐกิจของจังหวัดพิจิตร ได้เป็นอย่างดียิ่ง ขอขอบคุณ คณะกรรมการจัดงาน ทั้งภาคราชการ และภาคเอกชน ตลอดจนผู้ให้การสนับสนุนที่ได้ให้ความร่วมมือ ร่วมแรง ร่วมใจ จัดงานประเพณีแข่งขันเรือยาวจังหวัดพิจิตรในครั้งนี้ ขอให้ช่วยกันรักษาสืบสานวัฒนธรรมประเพณีอันดีงามนี้ไว้คู่กับ จังหวัดพิจิตรตลอดไป
ทั้งนี้ วิถีชีวิตของชาวพิจิตรผูกพันกับสายน้ํา และการแข่งขันเรือยาวมาเป็นเวลาช้านาน การแข่งขันเรือยาวประเพณีของชาวพิจิตรเริ่มจัดให้มีขึ้นเป็นครั้งแรกเมื่อประมาณปี พ.ศ.2450 และได้จัดต่อเนื่องเรื่อยมาจนถึงปัจจุบันเป็นระยะเวลาประมาณ 112 ปี โดยการแข่งขันเรือยาวชิงถ้วยพระราชทานเริ่มตั้งแต่ปี พ.ศ.2524 เพื่ออนุรักษ์สืบสานวัฒนธรรมงานประเพณีที่มีมานานกว่าร้อยปี ให้เป็นที่รู้จักแพร่หลายทั้งภายในประเทศและต่างประเทศ ส่งเสริมการท่องเที่ยวของจังหวัดพิจิตร ทําให้ประชาชนในจังหวัดพิจิตรมีรายได้จากการจําหน่ายสินค้าและบริการ ปีนี้มีเรือจากจังหวัดต่างๆ และจังหวัดพิจิตรเข้าร่วมการแข่งขัน 43 ลํา ประกอบด้วย เรือยาวใหญ่ 8 ลํา เรือยาวกลาง 8 ลํา เรือยาวเล็ก 12 ลํา เรือยาวเล็กภายในจังหวัดพิจิตร 8 ลํา เยาวชนอายุไม่เกิน 18 ปี 4 ลํา และเรือยาวใหญ่โบราณ 3 ลํา
รัฐบาลไทย-ข่าวทำเนียบรัฐบาล-นายกรัฐมนตรีขอเวลาให้คณะกรรมการปฏิรูปตำรวจทำงาน อย่างเพิ่งออกมาวิจารณ์ เพราะไม่มีประโยชน์
วันอังคารที่ 11 กรกฎาคม 2560
นายกรัฐมนตรีขอเวลาให้คณะกรรมการปฏิรูปตํารวจทํางาน อย่างเพิ่งออกมาวิจารณ์ เพราะไม่มีประโยชน์
นายกรัฐมนตรีขอเวลาให้คณะกรรมการปฏิรูปตํารวจทํางาน อย่างเพิ่งออกมาวิจารณ์ เพราะไม่มีประโยชน์
วันนี้ (11 กรกฎาคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการมอบนโยบายให้คณะกรรมการปฏิรูปตํารวจว่า เป็นการรวบรวมข้อมูลความคิดเห็นจากหลายแห่ง ไม่ว่าจะเป็นสภาปฏิรูปแห่งชาติ สภาขับเคลื่อนการปฏิรูปประเทศ รวมถึงจากสื่อมวลชน และประชาชน โดยมอบหมายแนวทางการทํางานหลัก ๆ 3 ด้าน ได้แก่ 1.การปฏิรูปองค์กร 2. การปฏิรูปกระบวนการยุติธรรม เช่น กฎหมาย การสอบสวน การพิสูจน์หลักฐาน เป็นต้น และ 3. ปฏิรูปบุคลากร ต้องดูแลเรื่องความก้าวหน้าในอาชีพ พร้อมกับจัดสรรงบประมาณให้เหมาะสมต่อการทํางานของเจ้าหน้าที่ตํารวจ ซึ่งจะมีการประชุมคณะกรรมการในสัปดาห์หน้า พร้อมทั้งขอเวลาให้คณะกรรมการฯ ประชุมหารือเพื่อกําหนดประเด็นในการปฏิรูปก่อน อย่าเพิ่งออกมาวิจารณ์ในตอนนี้
ส่วนการปฏิรูปกองทัพ นายกรัฐมนตรีกล่าวว่า เป็นการพัฒนากองทัพตามยุทธศาสตร์ของกองทัพที่กําหนดไว้แล้ว ไม่ว่าจะเป็นคน ยุทโธปกรณ์ และเทคโนโลยีอย่างเหมาะสม และมีความพร้อมต่อการใช้งาน ซึ่งต้องพัฒนาทั้งระบบ ส่วนกรณีที่มีการออกมากล่าวว่าตําแหน่งนายพลของกองทัพมีจํานวนมาก นายกรัฐมนตรีกล่าวว่า ต้องนําบุคคลที่มีตําแหน่งเหล่านี้มาทํางานให้เหมาะสม โดยจะเพิ่มบทบาทของกองอํานวยการรักษาความมั่นคงภายในราชอาณาจักร (กอ.รมน.) ให้มากขึ้น เพื่อเพิ่มประสิทธิภาพการทํางานร่วมกับจังหวัดในการทํางานด้านความมั่นคง ยุติความขัดแย้งในพื้นที่ให้มีประสิทธิภาพมากขึ้น ส่วนการลดอัตรากําลังต้องปรับลดลงให้เหมาะสมในแต่ละปี แต่ไม่ใช่ปรับลดอัตราทั้งหมดทีเดียว
--------------------------------------------------
รัฐบาลไทย-ข่าวทำเนียบรัฐบาล-รบ.เชื่อมั่นในมาตรการกระตุ้นท่องเที่ยว "ไตรศุลี" แจ้ง    ประชาชนเตรียมลงทะเบียน 100 เดียวเที่ยวทั่วไทย
วันเสาร์ที่ 12 ตุลาคม 2562
รบ.เชื่อมั่นในมาตรการกระตุ้นท่องเที่ยว "ไตรศุลี" แจ้ง    ประชาชนเตรียมลงทะเบียน 100 เดียวเที่ยวทั่วไทย
รบ.เชื่อมั่นในมาตรการกระตุ้นท่องเที่ยว "ไตรศุลี" แจ้ง ประชาชนเตรียมลงทะเบียน 100 เดียวเที่ยวทั่วไทย
วันนี้ (12 ต.ค.  62) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า รัฐบาลเชื่อมั่นในมาตรการกระตุ้นเศรษฐกิจด้วยการท่องเที่ยว ภายหลังจากที่ประชุมคณะกรรมการรัฐมนตรีฝ่ายเศรษฐกิจ (ครม.เศรษฐกิจ) เมื่อวันที่ 11 ตุลาคม ที่ผ่านมา เห็นชอบใน 18 มาตรการ ส่งเสริมการท่องเที่ยว ตั้งเป้าดึงดูดนักท่องเที่ยวเข้ามา 39 ล้านคน อันเป็นการเสริมสร้างเศรษฐกิจให้เจริญเติบโต แก้ไขปัญหาสภาวะเศรษฐกิจโลกและการใช้จ่ายภายในประเทศในช่วงเวลาที่ผ่านมา โดยคาดว่าการท่องเที่ยวจะเป็นทางออกจากผลกระทบของเศรษฐกิจโลก
ทั้ง 18 มาตรการนั้น ประกอบด้วยมาตรการระยะสั้น กลาง ยาว สําหรับมาตรการระยะสั้น มีทั้งมาตรการด้านการเงิน การคลังและกฎหมาย รวมถึงมาตรการกระตุ้นตลาด เช่น โครงการ Amazing Thailand Grand Sale “Passport Privileges” ซึ่งมีส่วนลด 30-70 เปอร์เซ็นต์ต่อนักท่องเที่ยวที่สนใจเข้าร่วมโครงการ ส่วนมาตรการระยะกลาง-ยาว เช่น การส่งเสริมการขึ้นทะเบียนสถานพักแรม และให้สินเชื่อพิเศษสําหรับผู้ประกอบการสถานพักแรม การจัดกิจกรรมมหกรรมระดับโลกหรือกิจกรรมขนาดใหญ่ เป็นต้น
น.ส.ไตรศุลี กล่าวว่า หนึ่งในมาตรการได้รับความสนใจอย่างมากในเวลานี้คือ โครงการ "ถึงเวลาทัวร์ ให้ทั่วไทย" ที่แบ่งออกเป็น 2 มาตรการ คือ “100 เดียวเที่ยวทั่วไทย” และ “วันธรรมดาราคาช็อกโลก” โดย “100 เดียวเที่ยวทั่วไทย”  จะเปิดให้ประชาชนลงทะเบียนรับสิทธิ์ 4 วัน คือ วันที่ 11 พฤศจิกายน , วันที่ 12 พฤศจิกายน , วันที่ 11 ธันวาคม , และวันที่ 12 ธันวาคม ผ่านเว็บไซต์ของการท่องเที่ยวแห่งประเทศไทย โดยให้สิทธิ์วันละ 10,000 รายการ รวม 4 วันเป็น 40,000 รายการ ส่วน “วันธรรมดาราคาช็อกโลก” เปิดให้สามารถใช้สิทธิ์ท่องเที่ยวได้ในวันจันทร์ถึงพฤหัสบดี ซึ่งจะเริ่มในเดือนพฤศจิกายนถึงสิ้นเดือนธันวาคมนี้
...สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี มอบนโยบายผู้อำนวยการสำนักงานพระพุทธศาสนาจังหวัดทุกจังหวัดทั่วประเทศ
วันพฤหัสบดีที่ 2 พฤศจิกายน 2560
รองนายกรัฐมนตรี มอบนโยบายผู้อํานวยการสํานักงานพระพุทธศาสนาจังหวัดทุกจังหวัดทั่วประเทศ
รองนายกรัฐมนตรี มอบนโยบายผู้อํานวยการสํานักงานพระพุทธศาสนาจังหวัดทุกจังหวัดทั่วประเทศ
วันนี้ (วันพุธที่ 1 พฤศจิกายน 2560) เวลา 14.30 น. ณ หอประชุมสมเด็จพระมหารัชมังคลาจารย์อาคารหอสมุดฯ พุทธมณฑล สํานักงานพระพุทธศาสนาแห่งชาติ พลเอก ธนะศักดิ์ ปฏิมาประกร รองนายกรัฐมนตรี ให้นโยบายการทํางานข้าราชการสํานักงานพระพุทธศาสนาแห่งชาติ ทั้งส่วนกลางและภูมิภาค ผู้เข้ารับฟังประกอบด้วยพันตํารวจโท พงศ์พร พราหมณ์เสน่ห์ ผู้อํานวยการสํานักงานพระพุทธศาสนาแห่งชาติ ผู้บริหารภายในส่วนกลางทุกท่าน ผู้บริหารส่วนภูมิภาคประกอบด้วยผู้อํานวยการสํานักงานพระพุทธศาสนาจังหวัดทุกจังหวัด
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ให้ผู้อำนวยการสำนักงานส่วนภูมิภาคองค์การพัฒนาอุตสาหกรรมแห่งสหประชาชาติ (UNIDO) ประจำประเทศไทยและคณะเข้าพบ
วันศุกร์ที่ 16 มีนาคม 2561
รัฐมนตรี ก.อุตฯ ให้ผู้อํานวยการสํานักงานส่วนภูมิภาคองค์การพัฒนาอุตสาหกรรมแห่งสหประชาชาติ (UNIDO) ประจําประเทศไทยและคณะเข้าพบ
รัฐมนตรี ก.อุตฯ ให้ผู้อํานวยการสํานักงานส่วนภูมิภาคองค์การพัฒนาอุตสาหกรรมแห่งสหประชาชาติ (UNIDO) ประจําประเทศไทยและคณะเข้าพบ
วันนี้ (16 มีนาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ให้ Mr.Stein Hansen ผู้อํานวยการสํานักงานส่วนภูมิภาคองค์การพัฒนาอุตสาหกรรมแห่งสหประชาชาติ (UNIDO) ประจําประเทศไทยและคณะเข้าพบ เพื่อติดตามความคืบหน้าโครงการความร่วมมือระหว่างกระทรวงอุตสาหกรรม กับ UNIDO พร้อมหารือเรื่องการจัดตั้งสํานักงานส่งเสริมการค้าและการลงทุนในประเทศไทย ณ ห้องรับรอง 2 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-ธ.ออมสิน ประกาศปิดปรับปรุงระบบเป็นการชั่วคราว 23 ถึง 24 พฤศจิกายน 2562 เพื่อเพิ่มประสิทธิภาพการบริการลูกค้าให้ดียิ่งขึ้น
วันอังคารที่ 19 พฤศจิกายน 2562
ธ.ออมสิน ประกาศปิดปรับปรุงระบบเป็นการชั่วคราว 23 ถึง 24 พฤศจิกายน 2562 เพื่อเพิ่มประสิทธิภาพการบริการลูกค้าให้ดียิ่งขึ้น
ธนาคารออมสินมีการปิดปรับปรุงระบบ CBS, ESB และ MyMo เป็นการชั่วคราว ใน 2 ช่วงเวลา คือ วันเสาร์ที่ 23 พฤศจิกายน 2562 ตั้งแต่เวลา 01.00 น. - 08.00 น. (รวมระยะเวลา 7 ชั่วโมง และวันอาทิตย์ที่ 24 พฤศจิกายน 2562 ตั้งแต่เวลา 01.00 น. - 08.00 น.
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า เพื่อพัฒนาระบบและเพิ่มประสิทธิภาพการบริการของธนาคารให้ดียิ่งขึ้น ธนาคารออมสินมีการปิดปรับปรุงระบบ CBS, ESB และ MyMo เป็นการชั่วคราว ใน 2 ช่วงเวลา คือ วันเสาร์ที่ 23 พฤศจิกายน 2562 ตั้งแต่เวลา 01.00 น. - 08.00 น. (รวมระยะเวลา 7 ชั่วโมง และวันอาทิตย์ที่ 24 พฤศจิกายน 2562 ตั้งแต่เวลา 01.00 น. - 08.00 น. (รวมระยะเวลา 7 ชั่วโมง) ซึ่งจะส่งผลให้ลูกค้าไม่สามารถใช้บริการที่สาขาธนาคารออมสิน, MyMo, Internet Banking, Corporate Internet Banking, PromptPay และตู้ ATM, ADM, VTM, Passbook รวมทั้งจุดให้บริการเคาน์เตอร์เซอร์วิส และตู้เติมเงินอัตโนมัติ ส่วนบัตรออมสิน ATM และบัตรออมสินเดบิตทุกประเภท ไม่สามารถใช้บริการได้ทั้งในและต่างประเทศ รวมถึงบริการรับโอนเงินจากต่างธนาคารมายังบัญชีธนาคารออมสิน, บริการโอนเงินจากต่างประเทศเข้าบัตรออมสินเดบิตทุกประเภท (FastFunds) และการชําระค่าสินค้าและบริการ (Bill Payment) แบบออนไลน์ ผ่านช่องทาง MyMo และ ATM ได้แก่ การไฟฟ้านครหลวง เงินฝากสงเคราะห์ชีวิต และชําระเงินค่าโทรศัพท์ ไม่สามารถให้บริการชั่วคราวได้เช่นกัน ธนาคารจึงขออภัยลูกค้าทุกท่านในความไม่สะดวกในครั้งนี้ด้วย
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Line Official, Facebook : GSB Society หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-ประธานสภาจังหวัดฟุคุโอะกะ ประเทศญี่ปุ่นเข้าเยี่ยมคารวะรองนายกรัฐมนตรี
วันพุธที่ 13 กันยายน 2560
ประธานสภาจังหวัดฟุคุโอะกะ ประเทศญี่ปุ่นเข้าเยี่ยมคารวะรองนายกรัฐมนตรี
ประธานสภาจังหวัดฟุคุโอะกะ ประเทศญี่ปุ่นเข้าเยี่ยมคารวะรองนายกรัฐมนตรี
วันนี้ (12 ก.ย. 60) เวลา 13.30 น. นายอะกิระ ฮิกุจิ ประธานสภาจังหวัดฟุคุโอะกะ ประเทศญี่ปุ่น เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ โรงแรมแบงค็อก แมริออท ควีนส์ปาร์ค
การเดินทางมาไทยในครั้งนี้ของประธานสภาจังหวัดฟุคุโอะกะ ประเทศญี่ปุ่น ในโอกาสที่นําคณะจากภาครัฐของจังหวัดฟุคุโอะกะเดินทางมาไทยเพื่อติดตามการเยือนไทยของนาย Hiroshige Seko รัฐมนตรีเศราฐกิจ การค้า และอุตสาหกรรมญี่ปุ่น (METI) และคณะนักธุรกิจญี่ปุ่น ในโอกาสครบ 130 ปีการสถาปนาความสัมพันธ์ทางการทูตไทย - ญี่ปุ่น ตามที่รองนายกรัฐมนตรีได้ผลักดันไว้ในห้วงการเยือนญี่ปุ่นเมื่อเดือนมิถุนายน 2560 ที่ผ่านมา โดยจะมีบริษัทจากจังหวัดฟุคุโอะกะ ร่วมคณะนักธุรกิจดังกล่าวด้วยประมาณ 40 ราย
โดยสรุปสาระสําคัญของการสนทนา ดังนี้
รองนายกรัฐมนตรีกล่าวชื่นชมที่ประธานสภา จ.ฟุคุโอะกะ และรองผู้ว่า จังหวัดฟุคุโอะกะ นําคณะธุรกิจของจังหวัดกว่า 40 คน เยือนไทย โดยถือเป็นสัญลักษณ์ที่สําคัญที่แสดงให้เห็นถึงความแน่นแฟ้นในความร่วมมือทางเศรษฐกิจ ซึ่งช่วยขับเคลื่อนความสัมพันธ์ไทย-ญี่ปุ่นในโอกาสครบ 130 ปี การสถาปนาความสัมพันธ์ทางการทูตระหว่างกัน โดยรองนายกรัฐมนตรีหวังว่า ประธานสภาจังหวัดฟุคุโอะกะจะได้ทราบถึงทิศทางและนโยบายการพัฒนาประเทศไทย ๔.๐ มากขึ้น รวมถึงแนวทางความร่วมมือที่จะขับเคลื่อนเศรษฐกิจทั้งสองฝ่ายไปสู่อนาคตด้วยกัน โดยเฉพาะการลงทุนและพัฒนาอุตสาหกรรมเป้าหมายของไทยที่ใช้เทคโนโลยีชั้นสูงใน EEC
ในโอกาสนี้ รองนายกรัฐมนตรียังได้แจ้งถึงความคืบหน้าของการเปิดไทยจะเปิดสถานกงสุลใหญ่ ณ เมืองฟุคุโอะกะ ซึ่งขณะนี้อยู่ในขั้นตอนการดําเนินการเพื่อนําไปสู่การเปิดสถานกงสุลใหญ่ดังกล่าว ทั้งนี้ ไทยให้ความสําคัญกับการพัฒนาความร่วมมือระดับท้องถิ่นกับญี่ปุ่น ซึ่งจังหวัดฟุคุโอะกะ มีความโด่นเด่นในหลายด้าน จึงหวังว่า จ. ฟุคุโอะกะ จะพิจารณาความร่วมมือกับท้องถิ่นของไทย
ด้านประธานสภา จ.ฟุคุโอะกะ กล่าวว่า จ.ฟุคุโอะกะยินดีที่จะสืบสานความสัมพันธ์ไทย-ญี่ปุ่น โดยเฉพาะความสัมพันธ์และความร่วมมือในระดับท้องถิ่น พร้อมกล่าวเชิญรองนากยรัฐมนตรีเดินทางเยือนจังหวัดฟุคุโอะกะในโอกาสที่สะดวก
*********************************